Utsikt fra Ekeberg (2012)

KUNSTHALL OSLO

Utsikt fra Ekeberg  
23. mars–3. april 2012

kuratert av Harald Østgaard Lund

# KUNSTHALL OSLO

## **Utsikt fra Ekeberg**

23. mars-3. april 2012

kuratert av Harald Østgaard Lund

*Utsikt fra Ekeberg* er en utstilling som presenterer Oslos fortid og nåtid sett fra Ekeberg. Utstillingen viser en dobbel historie; både utviklingen av byen, og noen spesifikke måter å se og representere byen på.

Som bakgrunn i Edvard Munchs maleri «Skrik», har utsikten over Oslo fra Ekeberg nærmest gått ubemerket inn den globale, visuelle kulturen. I historiske fremstillinger av byen er imidlertid utsiktspunktet fra Ekeberg blitt brukt igjen og igjen, fra de første prospektene av Christiania til datagenererte projeksjoner av Fjordbyen.

Denne utstillingen vil ikke bare kartlegge utviklingen og transformasjonen av byen, men også utviklingen av visuelle språk, teknikker og sjangre av bildene som representerer den: Fra nesten pastorale landskap til containerhavn og fremveksten av et finansielt og kulturelt knutepunkt i et globalisert, arkitektonisk språk. Gjennom en mengde ulike prospekter vil utstillingen knytte sammen byens historie og kulturelle representasjon, og også reflektere over Kunsthall Oslos beliggenhet i dagens bybilde. Utstillingen er et samarbeid med Nasjonalbiblioteket.

Harald Østgaard Lund (født i Oslo 1964) er forskningsbibliotekar og fotohistoriker ved Nasjonalbiblioteket. Han har vært aktiv som fotograf og filmmaker, og har blant annet regissert langfilmen *Halvveis til Haugesund* (1997). I 2008 var han kurator og redaktør for utstillingen og boka *80 millioner bilder – Norsk kulturhistorisk fotografi 1855-2005* sammen med Jonas Ekeberg. I 2011 har Harald Østgaard Lund vært redaktør (sammen med Siv Frøydis Berg) og kurator for boka og utstillingen *Det norske polarheltbildet 1888-1928* ved Nasjonalbiblioteket.

Jeg ser ikke havet fra der jeg bor - Osloprosjektet 23. mars- 28. oktober 2012

Kunsthall Oslo har invitert kunstnere til å undersøke byen. Over en periode på syv måneder presenteres utstillinger, foredrag og arrangementer. Prosjektet er forankret i Oslo, men har samtidig et bredere perspektiv og en relevans utover lokale forhold der estetikk, ideologi, sosiale relasjoner, historie og politikk knyttes til hverdagen og til livet i byen. Kunstnere, historikere, arkitekter, musikere, forfattere med mer deltar. *Utsikt fra Ekeberg* er den første utstillingen i dette prosjektet.

1. Utsikt fra Ekeberg - Postkort organisert i tidslinje.

2. Utsikt fra Ekeberg - Postkort organisert romlig i forhold himmelretning og høyde over havet.

3. Utleiemegleren, 1(2)-roms leilighet med stor 17 kvm balkong -Panorama utsikt-, 2012. Salgsprospekt laserprint A4 (29,5 x 21 cm).

4. Mittet & Co, *Oslo ved natt. Fra Havnen*. Postkort, sølvgelatin 14 x 9 cm, stemplet 1926. Privat eie.

5. Trygve Indrelid, "Vi kjenner Oslo sett fra Ekeberg, gjennom en menge århundrer lang tradisjon. Dette bildet ble tatt i går." Avisutklipp fra *Aftenposten* 22.3.2012.

6. Franz Sedivy, "Kristiania set fra Ekeberg", 1895, *Illustrert Familie-Journal*, 1896.

3:1 forstørrelse.  
Nasjonalbiblioteket no-nb\_blds\_01729

7. Milter Lund, *Prospect af Aggershuus Festnings, Christiania Byes og Opsloe Forstads Østre Siide, optaget ved Egeberg udi Opsloe, og forfærdiget udi Aaret 1745 af Milter Lund, reduceret Auditeur*. Akvarell 221 x 35,5 cm, 3,5 : 1 forstørrelse.  
Nasjonalbiblioteket no-nb\_blds\_01731

Explication

- A - Festningens egentlige húúse, hvoriblant
- B - Laboratorium og
- C - Det store Krúdtaarn.

D - Ober=hof=Retten i överste Etage og Slots-kirkken i den nederste. De övrige Hüüse paa hovedtangen ere private

E - De nye Baraquer.

F - Ladegaardøen. Som har tilforn været Statholdrene men nú er General Major Rappe allernaadigst anbetroet hvis Bygning ei kand sees formedelst Skoven.

I Den til AAggerhuus7Waysenhuus allernaadigst skienkede Casserer Kölles gaard

2 - Raadhuset

3 - Obrist-Lieutenant Cicignons Gaard.

4 - Den Latinske Skole

5 - General Major von Rappes gaard.

6 - Told-kammeret.

7 - Commertz-Raad Anckers gaard.

8 - Pæl-Huset, hvor de Bord angives som udskibes

9 - Vor Frelsers Kirkke

10 - De Fattiges huus.

11 - Christi Kirkke

12 - Peder Löikstörs gaard

13 - Tugthuset

14 - Aggers Kirkke henhører til Landet og er annecte,

Ret til Slots Kirkken

15 - Byens yderste Bygning kaldet Lakkegaarden

16 - Stabler af Bord til Udskibning

Den langsmed Landet fra Festningen til Commerz-Raad Anckers Gaard sig viisende Rad af Bygninger er Kiøbmændenes Pak og Søe-boder.

Ved Forstaden Opsloe som ellers kaldes Gamle-byen, findes

A - Grunden hvorpaa Allun-værket er anlagt

b - Lande-veien fra Christiania over Egeberg til Friedrichstad, Fridrichshald, Sverrig og Kiøbenhavn,

c - Opsloe Kirkke, i hvis Bygning er en ny og en gammel Hospital.

E - en Brygge.

F - Ladegaarden tilhörer Geheimeraad Húsmans Arvinger.

g - Consúmtions húúset.

h - Rudera af forrige Kirkke i Opsloe hvor Byen har været, förend Christiania blev anlagt.

i - Bispe-Gaarden.

k - General Major Súndt tilhörende.

8. O. Bentzon, *Parti af Christiania. O.Bentzon lith. efter Fotografi, Udgivet af Chr. Tönsberg, Hoffensberg & Trap's Etabl.*, ca 1880. Innrammet litografi 42 x 32 cm. Privat eie.

9. Axel Lindahl, 48. *Christiania fra Ekeberg. I-IV*, 1884.

Panorama av 4 albuminfotografier 9,6:1 forstørrelse.

Nasjonalbiblioteket no-nb\_bldsa\_AL0048\_I-IV

10. Per Adolf Thorén (ant.), ca 1880.

Albumin.

Privat eie.

11. Otto Julius Hagelstam, *Karta öfver Staden Kristiania i Norrige och Trakten deromkring*, Stockholm 1816. 49,5x62 cm, 2,6 : 1 forstørrelse.

Nasjonalbiblioteket no-nb\_krt\_00547

12. Miljøbyen Gamle Oslo, *Framtidsbilde år 2000*, 1992.

Folder 59 x 42 cm.

Privat eie.

13. Mittet, *Oslo, Norway, Ekeberg Camping*, udatert ca 1970.

Postkort, offsettrykk. 11 x 15,5 cm, merket 1984.